
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-01308/2012-04
31.01.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 31.01.2014. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У НОВОМ САДУ-ЕКОНОМСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT СЕГЕДИНСКИ ПУТ 9-11,  DOCVARIABLE ConvertString(Sediste,1,5) \* MERGEFORMAT СУБОТИЦА, ПИБ:  DOCVARIABLE PIB \* MERGEFORMAT 100844270, Матични број: 08105090,  испуњава прописане стандарде за акредитацију студијског програма МАС - ЕВРОПСКА И МЕЂУНАРОДНА ЕКОНОМИЈА И БИЗНИС у оквиру поља друштвено-хуманистичких наука и то за 27 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НОВОМ САДУ-ЕКОНОМСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT СЕГЕДИНСКИ ПУТ 9-11,  DOCVARIABLE ConvertString(Sediste,1,5) \* MERGEFORMAT СУБОТИЦА, је дана 20.12.2012. године поднела захтев за акредитацију студијског програма МАС - ЕВРОПСКА И МЕЂУНАРОДНА ЕКОНОМИЈА И БИЗНИС у оквиру поља друштвено-хуманистичких наука под бројем 612-00-01308/2012-04. 

Студијски програм мастер академских студија Европска и међународна економија и бизнис траје једну годину, 2 семестра, 60 ЕСПБ. У складу са правилником Националног савета за високо образовање Србије након завршетка студија стиче се звање мастер економиста.
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НОВОМ САДУ-ЕКОНОМСКИ ФАКУЛТЕТ и предлог одлуке, достављени су Комисији за акредитацију и проверу квалитета.
1. Структура студијског програма

Студијски програм садржи све законом предвиђене елементе. Студијски програм је у трајању од 1 године, организоване у два семестра и носи 60 ЕСПБ. Програм чине обавезни и изборни предмети и завршни рад. Сваки предмет носи одређени број ЕСПБ, као и завршни рад. Предмети су једносеместрални. На години се реализује 600 часова активне наставе. У Прилогу се налази адреса сајта факултета - www.ef.uns.ac.rs 

2. Сврха студијског програма

Студијски програм обезбеђује стицање компетенција за препознатљиве и јасне професије и занимања. Сврха је јасно дефинисана и усаглашена је са циљевима и задацима установе. Студијски програм је везан за друге студијске програме установе. Нижа оцена се даје јер је установа са свега 103 речи образложила Стандард 2.

3. Циљеви студијског програма
Циљеви су јасно формулисани, али без детаљнијег објашњења.

4. Компетенције дипломираних студената
Установа је објаснила компетенције студената и исходе учења. У прилогу је Додатак дипломе, који је попуњен са свим траженим подацима и на исправном обрасцу.

5. Курикулум
Курикулум се састоји од 4 обавезна предмета, 2 изборна предмета, студијског истраживачког рада и израде и одбрана мастер рада. За сваки изборни предмет је понуђено 2 предмета. Испуњен је део стандарда који се односи на изборне предмете. Предмети носе 6 ЕСПБ (три предмета - 18 ЕСПБ), 8 ЕСПБ (3 предмета - 24 ЕСПБ), СИР има 6 ЕСПБ, а мастер рад 12 ЕСПБ, укупно 18+24+6+12 = 60 ЕСПБ Изборни предмети носе 12 ЕСПБ што чини 20% од укупног броја ЕСПБ, односно са радом и СИР 50%. х студија није предвиђена пропорција за различите групе предмета.

6. Квалитет, савременост и међународна усаглашеност студијског програма
Програм је усаглашен са другим програмима на установи. Установа је доставила програма следећих високообразовних установа: The College of Europe, Brugge (Белгиja), студијски програм European Economic Integration and Business,http://www.coleurop.be/template.asp?pagename=eeib; The European University Institute (EUI), студијски програм MA in European Economics, http://www.eui.eu/DepartmentsAndCentres/Economics/MasterOfEuropeanEconomics/Index.aspx Athens University of Economics and Business. студијски програм: International & European Economic Studies, http://www.aueb.gr/pages_en/academics/Dept.php?depid=3; Универзитет у Лондону, Велика Британија: студијски програм International business economics, http://www.londonexternal.ac.uk/prospective_students/postgraduate/holloway/int_manage/structure.shtml Међутим, студијски програм са којим се пореди овај програм ( The College of Europe, Brugge) није мастер програм, већ су специјалистичке студије. 

7. Упис студената
 Установа тражи дозволу за упис 27 студента. Студенти полажу пријемни испит према уобичајеним стандардима..

8. Оцењивање и напредовање студената
Према подацима из књиге предмета студенти стичу одређени број ЕСПБ бодова полагањем сваког предмета. Према датим подацима може се закључити да постоји јединствена методологија обрачуна ЕСПБ. За сваки предмет је одређене структура предиспитних и испитних обавеза са назначеним бројем поена за сваку активност. Предиспитне и испитне обавезе за сваки предмет су у складу са стандардом.

9. Наставно особље
На програму ће бити ангажовано 13   наставника (од тога 12 са пуним радним временом) и 6 сарадника, сви са пуним радним временом. Књига наставника (9.5) доказује компетентност наставника, која задовољава стандарде.

10. Организациона и материјална средства
Образовно-наставни процес се на Факултету одвија по сменама, тако да установа располаже довољним бруто простором. Техничка опрема којом Факултет располаже је у складу са савременим захтевима за обављање наставно-образовног процеса на свим степенима студија и научно-истраживачког рада. У библиотеци се налази 54.453 наслова, сви су доступни студентима за коришћење – учење и истраживање у свим областима у којима Факултет изводи наставу. У 7 студентских лабораторија постављено је 97 рачунара. Поред тога Факултет располаже још са 232 рачунара за потребе наставника, стручних служби и студентских организација, као и за подршку наставном процесу. Сви рачунари имају конекцију на интернет. У амфитеатрима и салама монтирани су стационарни уређаји за презентацију предавања (14 видео бимова). Факултет је студентима у јавним просторијама ставио на располагање 5 рачунара за коришћење интернета у њихово слободно време. Број библиотечких јединица износи 54.453. 
11. Контрола квалитета
Систем самовредновања постоји. Приложен је извештај о обрађеној анкети наставника о свом и студентском ангажовању из зимског семестра 2011/2012. године. Недостаје извештај о студентској евалуацији самог студијског програма и рада наставника.

12. Студије на даљину
Нису планиране студије.
1.  Број часова активне наставе за студенте: I= 24, II= 16
2. Број часова предавања за студенте: I= 11, II= 5
3. Проценат изборности на програму= 50%
4. Укупно часова активне наставе недељно коју држе наставници= 6,75
5. Укупно часова активне наставе недељно коју држе сарадници= 2,75
6. Просечно оптерећење наставника на програму= 0,75
7. Просечно оптерећење сарадника на програму= 0,39
8. Просечно оптерећење наставника на установи= 6,06
9. Просечно оптерећење сарадника на установи= 9,41
10. Број наставника са укупним оптерећењем већим од 12= 0
11. Проценат наставе коју држе наставници са пуним радним временом= 100%
12. Бруто простор= 9.283,44 м2
13. Број књига релевантних за студијски програм= 54.453 (на нивоу установе)
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У НОВОМ САДУ-ЕКОНОМСКИ ФАКУЛТЕТ  за студијски програм МАС - ЕВРОПСКА И МЕЂУНАРОДНА ЕКОНОМИЈА И БИЗНИС  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У НОВОМ САДУ-ЕКОНОМСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT СЕГЕДИНСКИ ПУТ 9-11,  DOCVARIABLE ConvertString(Sediste,1,5) \* MERGEFORMAT СУБОТИЦА, ПИБ:  DOCVARIABLE PIB \* MERGEFORMAT 100844270, Матични број: 08105090, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  МАС - ЕВРОПСКА И МЕЂУНАРОДНА ЕКОНОМИЈА И БИЗНИС у оквиру поља друштвено-хуманистичких наука и то за 27 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

